আইকেয়ার ইনস্টিটিউট অব মেডিক্যাল সায়েন্সেস অ্যান্ড রিসার্চ
আইকেয়ার ইনস্টিটিউট অব মেডিক্যাল সায়েন্সেস অ্যান্ড রিসার্চ ২০১১ সালে প্রতিষ্ঠিত, পশ্চিমবঙ্গের হলদিয়ায় অবস্থিত একটি বেসরকারি মেডিকেল কলেজ। এই কলেজটি ব্যাচেলর অব মেডিসিন অ্যান্ড সার্জারি (এমবিবিএস) কোর্স এবং প্যাথলজি, ফার্মাকোলজি, মাইক্রোবায়োলজি ও বায়োকেমিস্ট্রিতে স্নাতকোত্তর এমডি কোর্স অফার করে। এই কলেজটি ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অনুমোদিত এবং ন্যাশনাল মেডিকেল কমিশন দ্বারা স্বীকৃত। এটি ইন্ডিয়ান সেন্টার ফর অ্যাডভান্সমেন্ট অফ রিসার্চ অ্যান্ড এডুকেশন (আইসিএআরই) নামে একটি সমিতি দ্বারা প্রতিষ্ঠিত। এটি বিধানচন্দ্র রায় হাসপাতাল নামে একটি ৫০০-শয্যার মাল্টিস্পেশালিটি সুবিধার সঙ্গে সংযুক্ত রয়েছে।